**Ministru kabineta noteikumu projekta „Valsts budžeta līdzekļu Eiropas Strukturālo un investīciju fondu mērķa „Eiropas teritoriālā sadarbība” programmu finansējuma saņēmējiem no Latvijas piešķiršanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts (turpmāk – MK noteikumu projekts) izstrādāts, pamatojoties uz Eiropas Strukturālo un investīciju fondu mērķa „Eiropas teritoriālā sadarbība” programmu vadības likuma (turpmāk – ETS likums) 15.panta 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013. gada 17.decembrī Eiropas Komisija (turpmāk – EK) ir publicējusi šādas Eiropas Parlamenta un Padomes regulas:1) Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Regula Nr. 1303/2013);2) Eiropas Parlamenta un Padomes 2013.gada 17.decembra regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi „Ieguldījums izaugsmei un nodarbinātībai” un ar ko atceļ Regulu (EK) Nr. 1080/2006;3) Eiropas Parlamenta un Padomes 2013.gada 17.decembra regula (ES) Nr.1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi „Eiropas teritoriālā sadarbība” (turpmāk – Regula Nr.1299/2013).Regula Nr.1299/2013 paredz īpašus noteikumus Eiropas reģionālās attīstības fonda (turpmāk – ERAF) atbalstam attiecībā uz Eiropas teritoriālās sadarbības (turpmāk – ETS) mērķi 2014.-2020.gada plānošanas periodā, nosakot ETS elementus, teritoriālā pārklājuma un finansēšanas nosacījumus, tematisko koncentrāciju un kopējo indikatoru sistēmu, kā arī ietver programmēšanas, vadības, uzraudzības un kontroles aspektus. ERAF finansējums Eiropas Strukturālo un investīciju fondu mērķa „Eiropas teritoriālā sadarbība” programmām 2014. – 2020.gadu periodā (turpmāk – ETS programmas) ir 93,6 miljoni *euro*.Attiecībā uz ETS mērķi Regula Nr.1303/2013 un Regula Nr.1299/2013 paredz ES dalībvalstīm, kas piedalās programmā, noteikt:* vienu vadošo iestādi;
* vienu sertifikācijas iestādi, kuras funkcijas var tikt uzdotas pildīt vadošajai iestādei;
* vienu revīzijas iestādi, kas atrodas tajā pašā dalībvalstī;
* kopīgu sekretariātu.

Papildus tam katrai ETS programmai tiks izveidota uzraudzības komiteja(turpmāk – UK), kas ir koleģiāla ETS programmas partnervalstu institūcija un kurā ir pārstāvētas visas programmā iesaistītās partnervalstis. UK lēmumi tiek pieņemti starpvalstu līmenī. Lai nodrošinātu ETS programmu un projektu īstenošanu saskaņā ar ETS likumu, ir nepieciešams noteikt kārtību, kādā finansējuma saņēmējiem no Latvijas tiks piešķirti valsts budžeta līdzekļi programmu projektu īstenošanai, tai skaitā:1. definēt ETS programmu finansējuma saņēmējus no Latvijas, kas var pieprasīt valsts budžeta līdzekļus projektu īstenošanai, norādot tos finansējuma saņēmējus, kas var pretendēt uz valsts budžeta līdzekļiem 100 procentu apmērā no nepieciešamā finansējuma, kā arī tos, kuri var pretendēt uz valsts budžeta finansējumu piecu procentu apmērā (turpmāk – valsts budžeta līdzfinansējums);
2. noteikt kārtību, kādā tiek veikta valsts budžeta līdzfinansējuma pieprasīšana, piešķiršana un līgumu slēgšana par valsts budžeta līdzfinansējuma piešķiršanu;
3. noteikt kārtību, kādā tiek veikta valsts budžeta līdzfinansējuma izmaksāšana un atmaksāšana.

ETS programmu projektu atlasi veic programmas UK un lēmumu par projektu apstiprināšanu, pamatojoties uz UK vērtējumu, pieņem programmas vadošā iestāde. Programmas līdzekļu piešķiršanai tiek atbalstīti tikai tādi projekti, kuri nav uzskatāmi par komercdarbības atbalstu Komercdarbības atbalsta kontroles likuma izpratnē. Līdz ar to MK noteikumu projekta 2.punktā minētie finansējuma saņēmēji, kuri var pieprasīt valsts budžeta līdzekļus programmu projektu īstenošanai, Komercdarbības atbalsta kontroles likuma izpratnē līdzekļu piešķiršana komercdarbības atbalstam nav paredzēta.MK noteikumu projekta 3. punktā uzskaitīto programmu nosaukumi ir lietoti saskaņā ar ETS likuma 3.panta pirmajā daļā lietotajiem programmu nosaukumiem, taču ir papildināti ar ETS programmu nosaukumiem atbilstoši Eiropas Komisijas lēmumiem par programmu apstiprināšanu saistībā ar to, ka ETS likuma izstrādes laikā tika izmantotas tās programmu nosaukumu redakcijas, par kurām bija vienojušās programmu dalībvalstis programmu projektu sagatavošanas komitejās. Lai nodrošinātu vienotu izpratni un sasaisti starp ES līmeņa dokumentiem un ETS likumu, MK noteikumu projekta 3.punktā lietoti ETS likumā un turpmāk programmu ieviešanā izmantojamie programmu nosaukumi, iekavās skaidrojot to atbilstību Eiropas Komisijas noteiktajiem programmu nosaukumiem. MK noteikumu projekta 6.punktā ir norāde uz „projekta vadošo partneri” un „projekta partneri”. Informācija par vadošo partneri un projekta partneri un to atbildību ir noteikta Regulā Nr. 1299/2013, kā arī katras programmas Vadlīnijās projektu ieviesējiem. Vadošā partnera loma detalizēti tiek regulēta līgumā par programmas finansējuma piešķiršanu projektam, kas tiek noslēgts starp programmas vadošo iestādi un projekta vadošo partneri.MK noteikumu projektā, lai noteiktu kārtību par valsts budžeta līdzekļu piešķiršanu, tiek definēti trīs veidu līgumi:* finansēšanas līgums – līgums, kas tiek noslēgts starp programmas vadošo partneri un vadošo iestādi par programmas līdzfinansējuma piešķiršanu;
* partnerības līgums – līgums, kas tiek noslēgts starp projekta vadošo partneri un pārējiem projekta partneriem par projekta īstenošanu;
* līdzfinansēšanas līgums – līgums, kas tiek noslēgts starp ministriju un finansējuma saņēmēju par valsts budžeta līdzfinansējuma piešķiršanu.
 |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē valsts budžeta iestādes, no valsts budžeta daļēji finansētas atvasinātas publisko tiesību juridiskās personas (tai skaitā plānošanas reģioni) un to izveidotas iestādes, valsts kapitālsabiedrības, kas pilda valsts deleģētās funkcijas, pašvaldības un to izveidotas iestādes, pašvaldību kapitālsabiedrības, kuras pilda pašvaldības deleģētās funkcijas, biedrības un nodibinājumus, paredzot tām iespēju pieprasīt valsts budžeta finansējumu 100 vai piecu procentu apmērā ETS programmu projektu īstenošanai. |
| 2. | Tiesiskā regulējuma ietekme uz tautsaimniecību un administratīvo slogu | Informācijas, kuras iesniegšanu paredz MK noteikumu projekts, sagatavošana administratīvo slogu būtiski nepalielina un pamatuzdevumi finansējuma saņēmējiem, salīdzinājumā ar 2007.-2013.gada plānošanas periodu, nemainās. |
| 3. | Administratīvo izmaksu monetārs novērtējums | Vidējās administratīvās izmaksas **visiem finansējuma saņēmējiem (gan privāto, gan publisko tiesību juridiskām personām) visā periodā** ir C = (4,75 x 4) x (270 x 4) = 20 520 *euro*, kur:4,75 *eiro* / stundā – minimālais finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi;4 stundas – laika patēriņš, kas nepieciešams, lai sagatavotu informāciju, kuras sniegšanu paredz noteikumu projekts;270 – kopējais subjektu skaits, uz ko attiecas noteikumu projektā paredzētās informācijas sniegšanas prasības;4 – cik bieži projekta ieviešanas laikā noteikumu projekts paredz informācijas sniegšanu.Vidējās administratīvās izmaksas **Nacionālajai atbildīgajai iestādei (VARAM) visā periodā ir:**C = (4,75 x 10,5) x 270 + (4,75 x 2) x (270 x 3) = 21161,25 *euro*, kur:4,75 *eiro* / stundā – minimālais finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi;10,5 stundas – laika patēriņš, kas nepieciešams, lai izskatītu informāciju, kuras izskatīšanu paredz noteikumu projekts pirms līdzfinansējuma līguma slēgšanas;270 – kopējais subjektu skaits, uz ko attiecas noteikumu projektā paredzētās informācijas sniegšanas prasības;2 – laika patēriņš, kas nepieciešams, lai izskatītu informāciju, kuras izskatīšanu paredz noteikumu projekts pēc līdzfinansējuma līguma slēgšanas;3 – cik bieži projekta ieviešanas laikā noteikumu projekts paredz informācijas izskatīšanu pēc līdzfinansējuma līguma slēgšanas. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi *(euro)* |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | **0** | **0** | **0** | **0** |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **0** | **918 399** | **1 118 399** | **1 118 399** | **1 118 399** |
| 2.1. valsts pamatbudžets | 0 | **918 399** | **1 118 399** | **1 118 399** | **1 118 399** |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **-918 399** | **-1 118 399** | **-1 118 399** | **-1 118 399** |
| 3.1. valsts pamatbudžets | 0 | **-918 399** | **-1 118 399** | **-1 118 399** | **-1 118 399** |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | **918 399** | **1 118 399** | **1 118 399** | **1 118 399** |
| 5. Precizēta finansiālā ietekme | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Latvijas puses finansējums projektiem, kuros piedalās programmu finansējuma saņēmēji no Latvijas Republikas, laika posmā no 2015.gada līdz 2018.gadam kopumā tiek plānoti valsts budžeta izdevumi 5% apmērā no kopējā attiecināmajā projekta partnera finansējuma projektā 4 273 596 *euro* apmērā (2015.gadā – 918 399 *euro*, 2016.gadā – 1 118 399 *euro*, 2017.gadā – 1 118 399 *euro* un 2018.gadā – 1 118 399 *euro*). |
| 7. Cita informācija | Atšķirībā no 2007.-2013.gada plānošanas perioda valsts budžeta līdzfinansējumu projektu īstenošanai plānots piešķirt arī Baltijas jūras reģiona transnacionālās sadarbības programmas (Interreg V-B Baltijas jūra), INTERREG EUROPE starpreģionu sadarbības programmas (INTERREG EUROPE) un URBACT III starpreģionu sadarbības programmas (URBACT) projektu īstenošanai, tādējādi radot līdzvērtīgus finansiālos nosacījumus projektu īstenošanai arī tajās programmās, kurās ir daudz plašāka ģeogrāfiskā pārstāvniecība. Sagaidāms, ka šāds risinājums palielinās Latvijas partneru interesi par dalību šajās programmās un veicinās papildus Eiropas Savienības finansējuma piesaisti Latvijai. Programmu budžeti tiek veidoti no iesaistīto dalībvalstu ERAF daļas ieguldījuma programmas budžetā, kas turpmāk atklāto konkursu ietvaros tiek piešķirts atbalstāmajiem sadarbības projektiem pamatojoties uz vērtēšanas rezultātiem, neatkarīgi no finansējuma saņēmēju piederības kādai valstij, kā arī no iesaistīto dalībvalstu papildu iemaksām Tehniskās palīdzības budžetā.2014.-2020.gada plānošanas periodā ETS mērķim piešķirtais finansējums Latvijai no Eiropas Komisijas ir 93,6 miljonu *euro* apmērā. Savukārt, ar ERAF atbalstu īstenojamo ETS programmu, kurās piedalās Latvija, kopējais pieejamais finansējums projektiem (85%) ir ap 56 miljoniem *euro* (pamatojoties uz ETS programmu projektos noteikto). Kopumā ietekme uz budžetu ir pozitīva, jo tiks piesaistīts papildus ERAF finansējums (85% no kopējā budžeta). Papildus nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Par MK noteikumu izstrādi, noteikumu grozījumu izstrādi un MK noteikumu atzīšanu par spēku zaudējušiem ir atbildīga Vides aizsardzības un reģionālās attīstības ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts paralēli tā izsludināšanai Valsts sekretāru sanāksmē tika publicēts Vides aizsardzības un reģionālās attīstības ministrijas internēta vietnes sadaļā Sabiedrības līdzdalība”, apakšsadaļā „Paziņojumi par līdzdalības iespējām attīstības plānošanas dokumenta vai tiesību akta izstrādes procesā”.Pēc MK noteikumu projekta izsludināšanas Valsts sekretāru sanāksmē MK noteikumu projektu vērtēja ar Valsts sekretāru sanāksmes protokollēmumu noteiktās institūcijas.  |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, nozaru ministrijas un citas centrālās valsts iestādes |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek radītas.  |
| 3. | Cita informācija | Nav |

Vides aizsardzības un reģionālās attīstības ministrs K.Gerhards

Vīza: valsts sekretārs G.Puķītis

12.03.2015.

2 352

Irina Brasle

Attīstības instrumentu departamenta

Nacionālo un ārvalstu atbalsta instrumentu nodaļas

vecākā eksperte

67026462, irina.brasle@varam.gov.lv